lon insa pimeja
Channel: jan Alin
Date: 30/12/2023

My translation of "Da mitten in der Nacht" into toki pona

tenpo sike sin o pona tawa sina!

ni li kalama pona pi tenpo Kolisu pi tenpo sike sin. mi sona ala e tan pi kalama ni. mama mi li pana e ona tawa mi. ona li suli mute lon ma Apense (Appenzell) lon ma Suwisa. taso, ken la, nanpa wan la, ona li tan ma Apesasin (Oberschlesien). mi sona ala.

mi sona taso e ni: kalama ni li pona mute. o kute kin e kalama ni pi toki mama: https://www.youtube.com/watch?v=_nbkFfPH-A0


sitelen li tan ilo Midjourney. kalama tomo "cathedral echo.wav" li tan lipu Freesound.org tan jan Reinsamba.

nimi:

lon insa pimeja
mi mute li open tawa
mi kute e kalama pona tan sewi 
o toki suli a
jan Jesu li kama

lon insa pimeja
mi mute li open tawa
pimeja li lete la jan li ken moli
jan Jesu o
awen seli lon tenpo ni

lon insa pimeja
mi mute li open tawa
jan sewi o pana e tenpo pi pona mute
lon sike suno sin
pona o tawa jan ale